**Չի կարելի անունով ձկնիկը**, լճային Ոսկեգույն ծածանների ընտանիքի մասին մուլտֆիլմերի սերիա՝ «Բելառուսֆիլմ» (Беларусьфильм) ստուդիայի և ռեժիսոր, սցենարիստ Ալեքսանդր Լենկինի կողմից նկարահանված։ Առաջին մուլտֆիլմը հեռարձակվել է 2011 թվականին, այժմ աշխատանքներ են տարվում վեցերորդ սերիայի վրա։

Մուլտֆիլմեր
-----------

### Ֆիլմ առաջին (2011)

Ոսկեգույն ծածանների ընտանիքում ծնվում են փոքրիկներ։ Ամենաանհանգիստին անվանում են «Չի կարելի», քանի որ ծնողներն այս բառը ավելի շատ օգտագործում են նրան դիմելիս։

### Ֆիլմ երկրորդ (2011)

Մինչև մայրը լողում է՝ այցելելու հարևանուհուն, հայրիկը և Չի կարելին խաղում են բազմազան խաղեր. պահմտոցի, բռնելոցի, նետոցի։ Միաժամանակ փոքրիկը ծանոթանում է գայլաձկան հետ։

### Ֆիլմ երրորդ (2012)

Ծածան ծնողները երեխաներին ցույց են տալիս «Ինչպե՞ս վարվել, եթե ճանապարհին հանդիպում է գիշատիչ» թեմայով թատերական ներկայացում։ Ձագ ծածանը ծանոթանում է պերկեսի ձագի հետ, իսկ ավելի ուշ՝ հենց պերկես պապիկի հետ։

### Ֆիլմ չորրորդ (2013)

Երեխաները կեղտոտում են տունը՝ վշտացնելով ծնողներին։ Նրանց վրայից լողացող նավակից ինչ-որ մեկը ցած է նետում հին կոշիկներ, մայր ծածանը հայտնվում է թակարդում։

### Ֆիլմ հինգերորդ (2014)

Չի կարելի ձկնիկը երազ է տեսում, որտեղ նա ծանոթանում է Շնաձկան և Ոսկե ձկնիկի հետ, որը նրան պատմում է կրկեսի մասին։

### Ֆիլմ վեցերորդ (?)

Նոր շարքում ծածանի ծնողները կշնորհավորեն երեխաներին ծննդյան օրվա կապակցությամբ։ Նրանց հյուր կգա փոստատար Աքերինը և ծածան տատիկը։

Նկարահանող խումբ
----------------

|  |  |
| --- | --- |
| Բեմադրող ռեժիսոր | Ալեքսանդր Լենկին |
| Սցենարի հեղինակ | Ալեքսանդր Լենկին |
| Բեմադրող նկարիչներ | Ալլա Մատյուշևսայա, Սվետլանա Կովալևսկայա |
| Նկարիչներ | Ի. Տարասովա, Վալերի Կոզլով |
| Անիմատորներ | Վալերի Կոզլով Վ. Բոբրովսկի, Ա. Սիդորով, Օ. Կարշակևիչ, Տատյանա Յացինա, Օ. Ռիբինա, Ս. Սաևեց, Դ. Ժուկովա, Պ. Ուլյաշկո, Ե. Գորևայա |
| Հնչյունային օպերատոր | Սերգեյ Չուպրով |
| Կոմպոզիտոր | Իգոր Սացևիչ |
| Դերերը կրկնօրինակեցին | Մարիա Զլենկո — *Չի կարելի*, Ռաիսա Աստրեդինովա — *մայրիկ*, Անատոլի Գոլուբ — *հայրիկ*, Վերա Կավալերովա — *Գայլաձուկ*, Ալեքսանդր Վերգենով, Ալեքսանդրա Դրոզդովա, Անատոլի Տերպիցկի, Դմիտրի Պուստիլնիկ, Ալեքսանդր Լենկին |
| Պատկերների տնօրեն | Օյլգա Օնոպրիենկո |
|

Հետաքրքիր փաստեր
----------------

2013 թվականի նոյեմբերի 1-ին Բելառուսի Հանրապետության կապի և տեղեկատվության նախարարությունը «Բելառուսֆիլմ» (Беларусьфильм) ազգային կինոստուդիայի հետ համատեղ շրջանառության մեջ է դրել «Բելառուսական անիմացիոն ֆիլմեր» շարքի նամականիշներ։ Նամականիշների թողարկումը նվիրված էր «Բելառուսֆիլմ» կինոստուդիայի ութ անիմացիոն ֆիլմերին, այդ թվում նաև «Չի կարելի անունով ձկնիկը» մուլտֆիլմին և զուգադիպել է բելառուսական անիմացիոն ֆիլմի 40-ամյակին։

Ծանոթագրություններ
------------------

1. ↑  "«Рыбка по имени Нельзя - 1, 2" (2011)". Արխիվացված է the original 2010 թ․ դեկտեմբերի 26-ին. Retrieved 2018 թ․ նոյեմբերի 20.
2. 1 2  "«Рыбка по имени «Нельзя» - 6". Արխիվացված է the original 2014 թ․ դեկտեմբերի 17-ին. Retrieved 2018 թ․ նոյեմբերի 20.
3. 1 2  «Рыбка по имени Нельзя - 1, 2" (2011)
4. ↑  ""Рыбка по имени Нельзя – 3" (2012)". Արխիվացված է the original 2014 թ․ դեկտեմբերի 17-ին. Retrieved 2018 թ․ նոյեմբերի 20.
5. ↑  ""Рыбка по имени Нельзя - 4" (2013)". Արխիվացված է the original 2014 թ․ դեկտեմբերի 17-ին. Retrieved 2018 թ․ նոյեմբերի 20.
6. ↑  ""Рыбка по имени Нельзя - 5"". Արխիվացված է the original 2014 թ․ դեկտեմբերի 17-ին. Retrieved 2018 թ․ նոյեմբերի 20.
7. ↑  "Почтовые марки серии «Белорусские анимационные фильмы»". Արխիվացված է the original 2014 թ․ դեկտեմբերի 17-ին. Retrieved 2018 թ․ նոյեմբերի 20.
8. ↑  Белорусские анимационные фильмы - Белпочта